钦定古今图书集成/理学汇编/经籍典/第090卷 > 《太微经序》贾鸿洙
## 钦定古今图书集成/理学汇编/经籍典/第090卷 > 《太微经序》贾鸿洙

西极太青，文子伐艺，山罟墨海。镂心鸟迹之中，织辞
鱼网之上。夫既洞性命之奧区，极才思之神皋矣。乃
衙官大元，驱役潜虚，其协于卦爻者，有六十四卦，三
百八十四爻，名曰《太微》。其本于图书者，有五十五卦，
四百九十五爻，名曰《太元》。类固坒参，数实经纬。顾太
元以续纂未讫，《太微》业深，覃思廿有六年，而经已大
定。适余徇铎自汉江来，闻而造其庐曰：“子之”为
是《经》也。上县天，下沦渊纤，入“广包珍，与阴阳挺其
化，与鬼神即其灵。僭《易》耶，抑翼《易》也？”太青子起席而
对曰：“夫《易》张《十翼》即赞周之圣。且然而予乌乎僭？子
曷拥子之皋，而纵余之达旦，可乎？盖太微有四经、十
二赞、十六图、六十四纬、四表，凡一百篇。一生二《易》之
数也，一生四微之数也。《易》有八卦，重之为六十四卦，
八物而两之。《微》有四象，重之为”十六罣，参之为六十
四。“四物而参之”，《易》卦三画。参天也，重之有上下之
二卦，两地也，微。二画两地也，参之有上、中、下之三，
系参天也。《易》之初画则参而两之，卦既重则两而参
之也。微之初画则两而参之。既参，则参而两之也。
《易》有上下，下为内，上为外。微有上中下，下为地，中为
人，上为天。《易》之重卦，天有天地、人，地有天地、人，微之
参。天有天地，人有天地，地有天地。《易》六十四卦，三
百八十四爻，微六十四。三百八十四。斯爻之馀有
二，用斯之馀有四。参《易》占变，三奇为老阳之变，三偶
为老阴之变。《微占》“参三三为太阳之参，六六为太阴
之参，三六半为少阳、少阴之参。”《易》之占有“贞”“悔”微之
画，参为十为又，为上，为下。《易》五十策，其用四十有九；
微三十六策，其用三十有二。《易》之策数万有一千五
百二十。微之策数三万四千五百六十。《易》三变而成
爻，十八变而成卦微，再揲而成系，六揲而成《易》之
二经，用后天之序，故各自为始，终微之四；用先天
之序，故合而为始终。《易》八宫有一，主卦七，客卦微四；
有一主：十五、《客》《易》之图数五十五，书数四

而为六微四。综而为三《易》：乾坤坎离错，震艮巽兑
综微晔颢错，尧廱综。《易》之画用连断，连一而断二。《微》
之画用白黑，白实而黑虚。《易》之一二，位之画也。微之
黑白，序之画也。《易》象以太阳为天，太阴为地，中男为
水，中女为火，微以太阳为天，太阴为水，少阳为山，
少阴为地。子试衷之，僭耶翼耶？余乃肃而谢曰：“是经
之有功于《易》也，漱六艺于元圃，视三昧以晬盘，意所
谓穰其功而幽其所以然者乎？故图书者，先天之次
也，微准之以极。数白黑者，庖皇之次也，微准之以画。”
彖爻者，文王姬公之辞也。微准之以赞罣参两者，
孔父之法也。微准之以画变，其功盖有四焉。一曰太
微之理功，孔父之太极而剥，《濂溪图说》立言之未安。
《易传》云“《易》有太极”，而周直云无极而太极，太极可谓
之无乎？考亭解之曰：“无象而有理，如以极为象，则不
可云无象而太象；如以极为理，即不可云无理而太
理。”无极二字，虽解易字，而实与有太极碍，近乎阳明
无善而至善之说矣。太极止可谓之微，不可谓之无。
子又云：道为太极，心为太极。《虞书》合言之曰：道心惟
微。太极者，微乎微者也。以二字括《易》有太极之四字，
而约言之，而其剥周之五字者良细矣。功一一曰：太
微之象功，庖皇之先天正。子云：太元，画“辞之不配，元
首四画而九，其辞与历虽协，与《易》则乖。邵子尝欲削
其五而存其四而未果。至《潜虚》拟之，其画始于左一
右一，而终于左十右十，其爻辞则亡。《洪范内篇》之画，
始于左一右一，而终于左九右九，其爻占则八十一，
抑又参差奇凌而不伦矣。太微先天四象之画，以白
黑代连断，是为两也；三”重之而六画，是为参也。卦爻
全与《易》协，功二：一曰太微之数功文王之二篇。推天
律观物元会之未尽，观上下二经之再开天地，而更
自为始终。因以参两之法，乘《河图》之数而推之为月
数，天之年有八十万兆馀，地之年有二十三兆馀，人
之年有八十一万亿馀，物之年有六百万亿馀。又以
太微之变爻，交太元之变爻，推之为宙数，而天之年
极于一万亿兆。万万之谓亿，亿亿之为兆，以功业长。
八十一万亿年之人，以精神配一万亿兆之天，视邵
说开物闭物之数，极于八万馀年者且万倍。微虽象
用，邵极乎？而其筹天，则参两图之十而得天，参两书
之九而得地。推生民以来，至崇祯己巳，二百七十万
二千一百有六年。迨庚午以后，其未来之中天，尚有
六千二百三十九亿七千九百九十六万五千二百
一十年。未来之人数，尚有八十一万二千四百七十
九亿六千二百六十三万二千六百二十六年。折衷
于《汉书》之纬纪，律准于呼吸之息数。而以获麟后四
年甲子为十一纪之元，可谓至大而至精矣。功三：一
曰太微之变，功周公之二用。而推焦赣《易林》卦变之
未显，《易林》知变名，不知变象，又全准周后天之序，则
无可观变。考亭之《卦变反对》三十二图，虽出邵氏，亦
未得变象之画。至谓必再重之为十二画，乃可成四
千九十六卦，岂有十画外之卦哉？又欲推之于每卦
二十四画，而恐其无可用卦，若四重何以取象？概乎
未达用老之义。太微本《周易》九、六二用之变，而列之
为纬卦，止六画，而遂成四千九十六变卦，二万四千
五百七十六变爻，又交之于太元之二万五千二十
五之变爻者，至三万三千四百五十四万八百，周而
得宙数，始为天之始终功四。若夫晔以律天道，廱以
律王道，尧以律圣道，颢以律神道。其道以“作圣而恢
王、穷神而合天”，而一切天纲地纪、人极物华之全，无
不准其建都、立官、制军用师之法，尽本于参两错综
之数，以之衡功于《易》，顾不皇哉！余窃因是而叹斯道
之榛芜也。秦人小之以卜筮，汉人泥之以师说，晋人
出之以意象，宋人窃之以训诂，又安所得渊源要道，
苑囿奇文，以晓天下之瞆瞆，而莹天下之晦晦乎？间
读少白先生《观宇》诸篇，昆仑旁簿，资怀无方，夫亦谓
“才赡者菀其鸿裁，中巧者猎其腴辞”云尔。而太青子
穷言以树表，极远以启疆，又后愬丹文绿牒之秘，以
综述其性灵。盖少白先生纵谈惟天，而太青子之研
几惟理，故天尊而《气》。理隐而文贵也。若其过揲之
策，三万四千五百六十者，适合文王九十七岁之日
数。而按《汉书》易厄之运，则万历癸卯实入阴七。此经
创自甲辰，其应期而作也，亦若天为之矣。更不觉矍
然于一理之深明也。撤比席间，拜手而谋诸绣。